
Projekteerimistingimuste määramine
(Tiigi tn.7 territooriumile ajutise kergehitise püstitamine puitmaterjalide ladustamise tarbeks)

1. ASJAOLUD JA MENETLUSE KÄIK

15.04.2008 a. Panmaks OÜ, registrikood 11465239, asukoht Padriku 7/2-3, Tallinn, keda esindab juhatuse liige Andreas Muttanen, taotles Narva Linnavalitsuse Arhitektuuri-ja Linnaplaneerimise Ametilt projekteerimistingimusi Tiigi tn.7 territooriumile ajutise PVC angaari püstitamise ehitusprojekti koostamiseks. 
Narva linnas Tiigi tn.7 asuv kinnistu, katastritunnusega 51105:002:0015, pindalaga 33 287 m2, sihtotstarbega ärimaa, kuulub OÜ Sundstrand-le vastavalt väljavõttele kinnistusraamatust. OÜ Sundstrand, registrikood 10774814, asukoht Rakvere tn.19, Jõhvi linn, keda esindab volikirja alusel tegevjuht Kaire Keero, andis 12. märtsil 2008.a rendile nendele kuuluva katastriüksuse osa (edaspidi nimetatud Maa), pindalaga 5000m2,  Panmaks OÜ-le (edaspidi nimetatud Rentnik). Maa rendileping on sõlmitud tähtajaga kuni 01.märts 2010.a. Rendilepingu kohaselt on Rentnikul õigus rendilepingu kehtivuse ajaks Maa hoonestada teisaldatava kerghalliga ning ühendada elektrivõrguga, samuti piirata Maa piirdeaiaga. 
2. ÕIGUSLIKUD JÄRELDUSED

2.1  Ehitusseaduse §15 lõike 3 kohaselt ajutine ehitis on piiratud ajavahemikuks, kuid mitte kauemaks kui viieks aastaks ehitatud ehitis. 
2.2 Ehitusseaduse §19 lõike 3 kohaselt projekteerimistingimused on ehitise arhitektuursed ja ehituslikud tingimused, mis määratakse ehitisele kohaliku omavalitsuse korraldusega.

2.3  Narva Linnavolikogu 26.08.2004 määruse nr  42/38 “Projekteerimistingimuste määramise õiguse  delegeerimine Narva Linnavalitsusele”  kohaselt on Narva Linnavolikogu delegeerinud Narva Linnavalitsusele õiguse määrata ehitusprojektide projekteerimistingimused ehituspinnaga mitte üle 500 m2.
3. OTSUS

3.1  Määrata projekteerimistingimused Tiigi tn.7 territooriumile ajutise kergehitise püstitamise ehitusprojekti koostamiseks puitmaterjalide ladustamise tarbeks järgnevalt:             

	3.1.1  ÜLDANDMED



	3.1.1.1  Tellija
3.1.1.2  Krundi omanik
	Panmaks OÜ, registrikood 11465239
Padriku 7/2-3, Tallinn
OÜ Sundstrand, registrikood 10774814
Rakvere tn.19, Jõhvi linn

	3.1.1.3  Asukoht, algandmed                                         
	Narva linn, Tiigi tn.7
Maakasutuse sihtotstarve: ärimaa

	3.1.1.4  Projekteerimistingimused on kehtivad 1 aasta alates korralduse jõustumisest.

	3.1.1.5  Projekteerimistingimuste koostamise alus     

3.1.1.5.1 Projekteerimistingimuste taotlus 15.04.08.a avaldus nr 686/1-12 
      Andreas Muttanen – Panmaks OÜ juhatuse liige
3.1.1.5.2 Ehitusseadus, Narva linna ehitusmäärus
3.1.1.5.3 Eestis kehtivad normatiivid, EPN, Eesti Standardid.

	

	3.2  PROJEKTEERIMISE EESMÄRK




Projekti koostamise eesmärgiks on Tiigi tn.7 territooriumile ajutise PVC angaari püstitamine puitmaterjalide ladustamise tarbeks.
	3.3  ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Vabariigi Valitsuse kinnitatud 27.10.2004. a määrus nr 315 „Ehitisele ja selle osale esitatavad tuleohutusnõuded”;

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“ jne.
3.3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.3.4 Projekt peab olema heaks kiidetud kõigil ehitusseadusega ettenähtud juhtudel.

3.3.5 Esitada projekti nimetus vastavalt projekteerimistingimustele.

3.3.6 Väljastatud projekteerimistingimused lisada projekti kausta.
3.3.7 Projekti koosseisus esitada originaalkooskõlastused.

3.3.8 Esitada Arhitektuuriametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse põhiprojekt ehitusloa saamiseks.
	 3.4 ARHITEKTUURSED JA LINNAEHITUSLIKUD TINGIMUSED


3.4.1   Uute ehitiste arv: 1 (ajutine PVC angaar).
3.4.2   Arhitektuur: kergehitis.

3.4.3   Katuse ja seinte katted: PVC kangad.

3.4.4   Ajutise ehitise lubatud ehitisalune pind: kuni 500,0 m2.

3.4.5   Ehitise maksimaalne kõrgus: kuni 10,0 m. 

3.4.6   Korruselisus: 1.

3.4.7   Esitada nõuded materjalide tugevusele, kestvusele ning pindade kvaliteedile.

3.4.8   Esitada põhielementide paiknemise joonised, lõiked ja põhilised sõlmed. 
3.4.9 Vajadusel piirata maa-ala piirdeaiaga: lahendada piire kõrgusega kuni 2,0 m sobilikuna  piirkonna miljöösse. Piirde tüüp: võrkpiire, aiapaneelid. Esitada piirde värvivaated ning tehnilised näitajad (rajatise ehitisalune pind, kõrgus, pikkus). 
3.4.10 Keskkonnakaitsemeetmed, tuleohutusmeetmed ja jäätmekäitlus: lahendada projekti koosseisus.
3.4.11 Asendiplaan: näidata tehnovõrgud, olemasolevad ja lammutatavad ehitised, valgustimastide, sõidu- ja kõnniteede ning parkimiskohtade paiknemine, määratleda pinnakatted, näidata liiklusskeem jne. 
3.4.12 Projekti koosseisus esitada lisaks:   
- situatsiooniskeem,
- vundamendi, karkassi sammaste ning põranda plaanid, 

- vundamendi lõige, betooni ja armatuurivarraste spetsifikatsioon,

- ehitise püstlõige,

- värvivaated koos värvikoodidega,

- materjalide ja põhielementide spetsifikatsioon,

- väravate eksplikatsioon jne.
	3.5  INSENERTEHNILISED ERITINGIMUSED



Vajadusel esitada insener-tehniline projektlahendus elektrivarustusele. 
	3.6  KOOSKÕLASTUSED




3.6.1  Ida-Eesti Päästekeskuse Narva Keskkomando.

3.6.2  Krundi omanik.

3.6.3  Narva Linnavalitsuse Arhitektuuri- ja Linnaplaneerimise Amet.

	4. RAKENDUSSÄTTED




4.1  Korraldus jõustub teatavaks tegemisest.
4.2  Korralduse võib vaidlustada Tartu Halduskohtu Jõhvi kohtumajas 30 päeva jooksul arvates  korralduse  teatavakstegemisest.

Tarmo Tammiste

Linnapea

Ants Liimets

